Diari Oficial de la Generalitat Valenciana


Sumari del DOGV 10158, del 19-12-2024 (2024/12809)

RESOLUCIÓ de 30 de juliol de 2024, de la Direcció General d'Urbanisme, Paisatge i Avaluació Ambiental, per la qual es formula informe d'impacte ambiental del Projecte de sondeig per a captació d'aigües subterrànies, parcel·la 104 del polígon 143 en el terme municipal de Requena (València). Expedient: (3397089) 031/2024/AIA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10620

Data del DOGV
:   19-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12349

CVE
:   IZEE-F-3994-57465

Data del document
:   30-07-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Descriptors 

:   * Requena
    * impacte ambiental

«Informe d'impacte ambiental

Expedient: (3397089) 031/2024/AIA

Títol: sondeig de captació d'aigües subterrànies

Promotor: Ecovitis, S.L.

Òrgan substantiu: Servici Territorial d'Indústria, Energia i Mines de València.

Ref. òrgan substantiu: ASOSUB/2023/308/46

Localització: parcel·la 104 de polígon 143 del terme municipal de Requena (València)

Antecedents i tramitació administrativa

Mitjançant escrit de data 11 de gener de 2024, del cap del Servici Territorial d'Indústria, Energia i Mines de València, va tindre entrada en este òrgan ambiental el document ambiental i el seu corresponent projecte (referència expedient ASOSUB/2023/308/46), a fi de ser sotmés al procediment d’avaluació ambiental simplificada, de conformitat amb la Llei 21/2013, de 9 de desembre, i el Reial decret 445/2023, de 13 de juny.

En data 16 de febrer de 2024 el Servici d'Avaluació d'Impacte Ambiental remet consulta a l'Ajuntament de Requena, i en data 5 de març de 2024, a la Direcció General de Patrimoni Cultural. Transcorregut el termini màxim de consulta establit en l'article 46 de la Llei 21/2013, no s'ha rebut contestació a estes.

En data 4 de març de 2024, el Servici d'Avaluació d'Impacte Ambiental remet consulta a la Confederació Hidrogràfica del Xúquer.

Amb referència 2024C-AM-00337 i firmat en data 22 d'abril de 2024, es rep de la Confederació Hidrogràfica del Xúquer informe amb caràcter general per a totes les avaluacions d'impacte ambiental de projectes de captacions d'aigües subterrànies de menys de 7.000 m³. En este es conclou que, serà durant la tramitació del procediment reconegut en l'article 54.2 del text refós de la Llei d’aigües, quan l'organisme valore les afeccions de la captació. Se sol·licita la inclusió en la resolució ambiental de la condició de no poder iniciar-se les obres dels sondejos sense que prèviament s'obtinga la inscripció en el Registre d’aigües de l'organisme de conca.

Vista la informació continguda en l'expedient, es considera que es disposa de suficients elements de juí per a realitzar l'avaluació d'impacte ambiental simplificada.

Criteris ambientals

Per a l'emissió d'este informe d'impacte ambiental, de conformitat amb l'article 47 de la Llei 21/2013, de 9 de desembre, d'avaluació ambiental, s'han tingut en compte els criteris de l'apartat a del seu annex III.

Característiques del projecte

L'objecte del projecte és l'execució d'un sondeig d'investigació i posterior explotació d'aigües subterrànies en la parcel·la 104 del polígon 143 del terme municipal de Requena per a reg de la parcel·la. La superfície de la parcel·la és de 6,54 ha.

Segons projecte, s'estima que el volum anual requerit serà menor de 3.198 m³, el cabal que subministrarà la bomba serà de 2 l/s.

Els materials que es preveu travessar en la perforació són calcàries, gresos i argiles del quaternari i es realitzarà mitjançant una màquina de rotopercussió, amb martell en fons.

Ubicació del projecte

El projecte es localitza a la comarca de la Plana d'Utiel-Requena, en la parcel·la 104 del polígon 143 del terme municipal de Requena (València) amb referència cadastral 46215A14300104. Les coordenades UTM (Fus 30, Datum ETRS89) del punt de perforació són: X = 655.700, Y = 4.377.730, Z = 715 msnm.

Consultat el visor cartogràfic de la Generalitat, es comprova que el sondeig se situa en sòl classificat com a no urbanitzable comú.

L’actuació no afecta a espais naturals protegits, espais protegits de la Xarxa Natura 2000 o muntanyes d'utilitat pública. No existixen hàbitats d'interés comunitari en l'àmbit del projecte ni vies pecuàries en els voltants.

Atenent a la classificació del Pla hidrològic 2022/2027 de la Confederació Hidrogràfica del Xúquer, el sondeig captarà aigües de la massa d'aigua subterrània denominada 080.133 Requena-Utiel, considerada en mal estat quantitatiu, bon estat químic i mal estat global.

El promotor no fa referència a l'existència de pous legalitzats coneguts d'altres propietaris, brolladors, corrents d'aigües naturals o artificials que puguen veure's afectats per la captació d'aigua o que es troben a menys de 100 m.

Característiques del potencial impacte

Els principals impactes ambientals generats sobre el sòl en la fase d'execució del projecte es produiran a conseqüència dels moviments de terra necessaris per a dur a terme les obres de construcció de la bassa de llots i de perforació del sondeig. A més, el trànsit de la maquinària produirà un efecte de compactació dels horitzons superficials del sòl i pot produir la contaminació d'este i, en últim terme, de l'aqüífer per abocament accidental de residus perillosos (olis i lubrificants).

Al marge de l'aprofitament hídric, l'ús de recursos naturals resulta irrellevant en esta mena d'obres, així com la generació de residus, més enllà del *detritus*  generat per la perforació i els seus additius (espumants) als quals s'afigen els materials procedents de l'excavació de la bassa de llots que, per la seua escassa magnitud, caràcter terrigen i naturalesa inerta, no constituiran, segons el projectista, un problema d'eliminació. La lixiviabilitat total, el contingut de contaminants en ells i l'ecotoxicitat del lixiviat són poc significatius i, en particular, no hauran de suposar un risc per a la qualitat de les aigües superficials o subterrànies.

Durant les obres es generaran molèsties i afeccions a les espècies faunístiques que habiten en la zona, provocant el seu desplaçament temporal o canvis en els seus hàbits i conductes. No obstant això, estes afeccions són considerades de caràcter temporal.

Segons el vigent Pla d'acció territorial sobre prevenció del risc d'inundació a la Comunitat Valenciana (PATRICOVA), l'emplaçament on es projecta realitzar la perforació es troba afectat per perillositat geomorfològica.

La zona que es preveu regar no presenta risc potencial d'erosió hídrica significatiu, d'acord amb l'Inventari nacional d’erosió de sols (INES) a escala 1.50.000 (màscara 25 x 25).

No s'ha plantejat l'acumulació d'efectes negatius respecte a altres explotacions preexistents. L'extracció del cabal sol·licitat (< 7.000 m³/any) no supera l'1 % dels recursos disponibles en la massa d'aigua denominada 080.133 Requena-Utiel (17 hm³). En tot cas, els possibles efectes hidrogeològics relatius a l'ús i consum de recursos naturals (aigua), entren en les competències directes de l'organisme de conca.

De conformitat amb l'article 123 del Reial decret legislatiu 1/2001, de 20 de juliol, pel qual s'aprova el text refós de la Llei d’aigües, no pot iniciar-se la construcció d'una obra hidràulica que comporte la concessió de nous usos de l'aigua, sense que prèviament s'obtinga o declare la corresponent concessió, autorització o reserva demanials.

El risc d'accidents queda regulat per les normes laborals i de seguretat minera, que competixen a l'òrgan substantiu, sent poc probable que puguen arribar a tindre efectes ambientals de consideració.

Revisat l'àmbit de l'actuació, s'ha comprovat que el projecte es localitza sobre el jaciment denominat Cerro Valentín emplaçat en la mateixa parcel·la que el projecte, en les coordenades UTM (Fus 30, Datum ETRS89) X = 655.774, Y = 4377753. El jaciment segons consta en la cartografia de patrimoni és una zona d'una certa amplitud que ocupa un turó, el projecte es troba a 70 m de les coordenades referenciades en la citada cartografia. L’estudi d'impacte ambiental no analitza ambientalment la potencial afecció. S’ha sol·licitat informe a l'òrgan competent en patrimoni cultural sense que haja sigut possible obtindre informació addicional. Por tot això, no és possible descartar que el projecte puga afectar el citat jaciment.

Conclusió

En relació amb els criteris de l'apartat a de l'annex III de la Llei 21/2013, de 9 de desembre, d'avaluació ambiental, es pot concloure que el projecte, en els termes previstos, requerix avaluació d'impacte ambiental ordinària ja que pot tindre efectes adversos significatius sobre el medi ambient.

Consideracions jurídiques

El projecte constituïx un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, d'avaluació ambiental, en concordança amb l'epígraf a) 3r del grup 3 de l'annex II d'esta.

L'expedient ha seguit el tràmit d'avaluació d'impacte ambiental simplificada previst en la secció segona del capítol 2 del títol II de la Llei 21/2013.

L'article 8 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, assigna a la Conselleria de Medi Ambient, Infraestructures i Territori les competències en matèria de medi ambient, prevenció d'incendis, caça, benestar animal, urbanisme i vertebració del territori, obres públiques, i transports, ports i aeroports.

L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.

Por tot quant antecedix, a proposta del Servici d’Avaluació d'Impacte Ambiental i amb el vistiplau del subdirector general d’Avaluació Ambiental i Paisatge, fent ús de les atribucions que ostente,

RESOLC

*Primer*

Estimar que l'execució del projecte promogut per Ecovitis, S.L. per a l'autorització d'un sondeig de captació d'aigües subterrànies amb destinació a reg, en la parcel·la 104 del polígon 143 del terme municipal de Requena (València) pot tindre efectes significatius sobre el medi ambient i requerix una avaluació d'impacte ambiental ordinària.

*Segon*

De conformitat amb el que es preveu en l'article 47 de la Llei 21/2013, de 9 de desembre:

A. L'informe d'impacte ambiental es publicarà en el *Diari Oficial de la Generalitat Valenciana*, sense perjuí de la seua publicació en la seu electrònica de l'òrgan ambiental.

B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s'haguera procedit a l'autorització del projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.

C. L'informe d'impacte ambiental no serà objecte de cap recurs sense perjuí dels que, si és el cas, procedisquen en via administrativa o judicial enfront de l'acte, si és el cas, d'autorització del projecte.

*Tercer*

L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.

  

València, 30 de juliol de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental